
1 straipsnis. 2 straipsnio pakeitimas

Papildyti 2 straipsnį 13 dalimi ir jį išdėstyti taip:

„ 13. Socialinis (profesionalus) globėjas – fizinis asmuo, pagal tarpusavio bendradarbiavimo ir paslaugų teikimo sutartį su socialinių paslaugų įstaiga, teikiančia socialines paslaugas ir kitą pagalbą globėjams (rūpintojams) ar įtėviams, prižiūrintis likusius be tėvų globos vaikus savo šeimoje, su kuriais nėra susietas giminystės ryšiais.“

2 straipsnis. 9 straipsnio pakeitimas

Papildyti 9 straipsnio 1 dalį ir ją išdėstyti taip:

„ 1.  Atskirais savivaldybės institucijos nustatytais atvejais, kai vaikus prižiūri ar juos globoja (jais rūpinasi) vaikus globojančios šeimos, socialiniai globėjai, bendradarbiaudami su socialinių paslaugų įstaiga arba kai bendrąsias socialines paslaugas ir socialinę priežiūrą asmeniui (šeimai) yra veiksmingiau organizuoti pinigais, vaikus globojančiai šeimai, socialiniams globėjams, per socialinę paslaugų įstaigą arba asmeniui (šeimai) gali būti mokama piniginė išmoka – pagalbos pinigai. ”

3 straipsnis. 13 straipsnio pakeitimas

Papildyti 13 straipsnio 4 dalies 7 punktą ir jį išdėstyti taip:

“ 7) parenka vaikus galinčias globoti šeimas ir jas prižiūri, bendradarbiauja su socialinių paslaugų įstaiga ir teisės aktų nustatyta tvarka perka paslaugas.”

4 straipsnis. 19 straipsnio pakeitimas

Papildyti 19 straipsnio 3 dalį ir ją išdėstyti taip:

" 3. Vaikus globojanti šeima, socialinis globėjas turi atitikti teisės aktų nustatytus reikalavimus ir turėti savivaldybės Vaiko teisių apsaugos skyriaus išvadą apie vaikus globojančios šeimos, socialinio globėjo tinkamumą globoti (rūpintis) vaikus (vaikais).“ 

5 straipsnis. 19 straipsnio pakeitimas

Papildyti 19 straipsnį 9 dalimi ir jį išdėstyti taip:

„ Socialinė paslaugų įstaiga, dirbanti su socialiniais globėjais turi vykdyti socialinių globėjų paiešką, parengimą, kontrolę. Juos konsultuoti, organizuoti specialistų pagalbą socialiniams globėjams ir globojamiems vaikams, jų tėvams, tarpininkauti dėl švietimo, sveikatos priežiūros ir kitų paslaugų jų prižiūrimiems vaikams, organizuoti socialinių globėjų kompetencijos tobulinimą bei užtikrinti socialinių globėjų kokybės kontrolę.“

6 straipsnis. 34 straipsnio pakeitimas

Papildyti 34 straipsnio 6 dalį ir ją išdėstyti taip:

„ 6. Vaikų priežiūra ar globa (rūpyba) vaikus globojančioje šeimoje, socialinių globėjų šeimoje, taip pat socialinė paslaugų įstaigos vykdoma vaikų laikinoji globa (rūpyba) ir kitos teikiamos socialinės paslaugos finansuojama iš savivaldybių biudžetų lėšų ir iš valstybės biudžeto lėšų, skirtų išmokoms vaikams, o kai vaikui nustatyta nuolatinė ar laikinoji globa (rūpyba), – ir vaikų globos (rūpybos) išmokoms pagal Išmokų vaikams įstatymą mokėti.“

